গাজীপুর ইউনিয়নের ইউপি সদস্য আঃ শহীদ মুন্সি বলেন, গত ২৩ জুন আলীনগর গ্রামের দরিদ্র রাবেয়া খাতুনের একটি গাভী চুরি হয়। ২৯ জুন ওই গাভীটি জারুলিয়া বাজারে জবাই করে নানু মিয়া ও তার সঙ্গীরা। খবর পেয়ে রাবেয়া খাতুন ঘটনাস্থলে এসে জবাই করা গাভীর চামড়া আটক করেন। পরে গাজীপুর ইউপি’র চেয়ারম্যান হুমায়ুন খান, ইউপি সদস্য সালেক মিয়াসহ অন্যান্যরা ঘটনাস্থলে এসে চোরদের আটক করতে চাইলে এরা কৌশলে পালিয়ে যায়।